הרשת החברתית

הרשת החברתית (באנגלית: The Social Network) הוא סרט קולנוע אמריקאי מסוג דרמה שיצא בשנת 2010, אודות ההקמה של אתר האינטרנט והרשת החברתית המקוונת "פייסבוק". את הסרט ביים דייוויד פינצ'ר, והשחקנים הראשיים הם ג'סי אייזנברג, אנדרו גארפילד וג'סטין טימברלייק. את התסריט כתב אהרון סורקין והוא מבוסס על ספרו משנת 2009 של בן מזריץ' "מילארדרים במקרה". אף לא אחד מחברת פייסבוק, מנהלים או עובדים, השתתף בעשיית הסרט - לרבות מייסד האתר מארק צוקרברג, שאף הרחיק את עצמו מהסרט. עם זאת, אדוארדו סברין, ממקימי האתר, נתן ייעוץ תוכן למזריץ' בעת כתיבת הספר. לטענת רבים מהאנשים שהשתתפו בהקמת האתר עלילת הסרט היא בדיונית ברובה. הסרט יצא לאקרנים בארצות הברית ב-1 באוקטובר 2010, ובישראל ב-28 באוקטובר. הוא זכה לתשבחות מצד המבקרים, ונכנס מיידית לראש רשימות שוברי הקופות השבועיים בארצות הברית עם הכנסות של 23 מיליון דולר בסוף השבוע הראשון להקרנתו. הסרט מתחיל בלילה סתווי בשנת 2003. מארק צוקרברג (שאותו מגלם ג'סי אייזנברג), סטודנט באוניברסיטת הרווארד ומתכנת מחשבים גאון, יושב ליד המחשב שלו ומתחיל לעבוד במרץ על רעיון חדש - יצירת אתר אינטרנט שידרג את האטרקטיביות של סטודנטיות בהרווארד, לאחר שחברתו אריקה אולברייט (רוני מארה) נפרדה ממנו, משום שלא יכלה לשאת את שאפתנותו ואת התנשאותו כלפיה. מארק פורץ למסדי נתונים של מעונות הסטודנטים ומוריד מהם תמונות ושמות של סטודנטיות. באמצעות אלגוריתם שמסופק על ידי חברו הטוב אדוארדו סברין (אנדרו גארפילד), מארק יוצר דף שנקרא "FaceMash", שבו סטודנטים בוחרים איזו מבין שתי הסטודנטיות אטרקטיבית יותר בעיניו. מארק מוזמן לוועדת משמעת של האוניברסיטה ונענש, לאחר שרשת המחשבים של הרווארד קרסה עקב עומס גולשים. הפופולריות של "FaceMash" והעובדה שהוא יצר אותה בלילה אחד, כשהיה שיכור, מסבה את תשומת הלב של הסטודנטים התאומים קמרון וטיילר וינקלווס (המגולמים על ידי ארמי האמר בתפקיד כפול), ושל השותף העסקי שלהם נרנדרה (מקס מינגלה), הם פונים למארק ומספרים לו שהם מחפשים מתכנת שיבצע את הרעיון שלהם לאתר אינטרנט חדש בשם "קשרי הרווארד". מארק מסכים לעזור להם. זמן קצר לאחר מכן, מארק פונה לחברו אדוארדו, עם רעיון לבניית "Thefacebook" - רשת חברתית בלעדית לסטודנטים באוניברסיטת הרווארד, שבה כל סטודנט יציג מידע אישי אודות עצמו. אדוארדו, הממונה על ידי צוקרברג למנהל הכספים של המיזם, נרתם ומספק אלף דולר לסייע להפעלת האתר. מארק ואדוארדו משיקים את האתר, שהופך במהירות לפופולרי בקרב הסטודנטים. כאשר נרנדרה שומע על ההשקה, הוא מספר לתאומים וינקלווס שמארק גנב את הרעיון שלהם; הוא ואחד האחים רוצים לתבוע את מארק על גנבת קניין רוחני, אך אח אחר מתנגד. במהלך הרצאה של ביל גייטס, פונות הסטודנטיות כריסטי לי וחברתה הטובה אל אדוארדו ומארק, ואומרות לבנים "תפייסבקו אותנו". אמירה זו, שמעידה על הצלחת האתר, מרשימה את שניהם, ומעוררת את מארק להרחיב את האתר לבתי ספר נוספים. מה שהתחיל בחדרו במעונות הופך במהירות לרשת חברתית גלובלית, בסיועו של שון פארקר (שאותו מגלם ג'סטין טימברלייק), מייסד אתר שיתוף הקבצים "נאפסטר", שמעודד את צוקרברג להרחיב את תפוצת האתר, במטרה להפוך את החברה לענקית בינלאומית. שש שנים ו-500 מיליון חברים לאחר מכן מארק צוקרברג הוא המיליארדר הצעיר ביותר בהיסטוריה. ההצלחה מובילה לשני ויכוחים משפטיים, האחד בדבר זכויות הקניין של התאומים וינקלווס ברעיון שהוביל להקמת פייסבוק, והשני באחוז הבעלות של סברין בחברת פייסבוק, אחרי שחלקו במניות דולל מ-34% ל-0.03%, בעקבות חתימתו החפוזה על מסמך משפטי. הדיונים המשפטיים, בנוכחות הצדדים ועורכי דינם, מהווים מסגרת, באמצעות פלאשבקים, לתיאור המשך ההתפתחות של פייסבוק. בסוף הדיונים מקבלים התאומים וינקלווס פיצוי של 60 מיליון דולרים מצוקרברג, פיצוי מינורי מאוד ביחס לשווי העצום של פייסבוק. סברין זוכה לקרדיט על חלקו בהקמת האתר והסדר פיצוי שפרטיו לא ידועים. הסרט מסתיים בכך שמארק צוקרברג מציע חברות, דרך פייסבוק, לחברתו לשעבר אריקה אולברייט ומחכה בקוצר רוח לתשובתה. הסרט זכה לתשבחות רבות מאת מבקרי קולנוע ברחבי העולם. האתר Rotten Tomatoes דיווח על קונצנזוס ביקורתי: 97 אחוז של ביקורות חיוביות מתוך 217 ביקורות. הבמאי פינצ'ר שחשף פעם את שיגעון הצריכה והילולת הגוף של שנות ה-90 בסרטו מועדון קרב, מתאר גם כאן די באגביות את ניצחון תרבות הגיקים על הנורמות המסורתיות. ג'יימי וטיילר וינקלווס מציירים קריקטורה של מצטייני ספורט טיפשים ונאיביים בהרווארד, שלמרות משפחתם המרושתת ורבת ההשפעה, ולמרות העושר שירשו אין להם כל סיכוי נגד חנוני מחשבים כצוקרברג או פרקר...פינצ'ר משרטט רצף מאוד משעשע ומאוד סוריאליסטי, בו מפסידים התאומים וינקלווס ככלכלני האסכולה הישנה, במירוץ נגד יזמים מתוחכמים של תעשיית האינטרנט. החיסרון היחיד: החבר'ה הללו יודעים לעצב יישומים חיוניים לתקשורת מודרנית, אך הם בעצמם כושלים בעולם כזומבים רגשיים. "הרשת החברתית" הוא הסנדק של דייוויד פינצ'ר לדור האינטרנט. — אנדראס בורכולט, דר שפיגל פיטר טרוורס ממגזין הרולינג סטון, נתן לסרט את הציון המקסימלי וכתב כי: הסרט מגדיר את העשור. הבמאי דייוויד פינצ'ר עבד בצורה מבריקה עם התסריט המסחרר של אהרון סורקין, ומשתמש בצמיחה של פייסבוק כדי להציג את הדור שלא יכול לתקשר למרות האובססיה לרשתות חברתיות. כתב הגרדיאן אנדרו קלארק כתב כי "יש משהו חתרני בז'אנר של תסריטאות דוקודרמה", ותהה "אם באמת מגיע לאיש עסקים בן 26 לראות את השם שלו נגרר בראש חוצות בבוץ עכור של תערובת בין דמיון ועובדות, לשם בידור של הציבור הצופה בסרט" קלארק הוסיף, "אני לא בטוח אם מארק צוקרברג הוא פרחח, גאון או שניהם. אבל אני לא אצפה בהרשת החברתית כדי לגלות". ב-9 בינואר 2011 נבחר "הרשת החברתית" לסרט השנה על ידי איגוד המבקרים האמריקני. ב-14 בינואר 2011 הוענק לסרט פרס גלובוס הזהב, כסרט הטוב ביותר של השנה, ויוצריו זכו בפרס בקטגוריות בימוי (דייוויד פינצ'ר), תסריט (אהרון סורקין) ופסקול (טרנט רזנור). בפברואר 2011 זכה הסרט בשלושה פרסי אוסקר: עבור הפסקול המקורי הטוב ביותר, עבור התסריט המעובד הטוב ביותר ועבור העריכה הטובה ביותר. כמו כן, היה מועמד לפרס אוסקר לסרט הטוב ביותר. תהליך הליהוק החל באוגוסט 2009, תוך עריכת אודישנים פומביים ברחבי ארצות הברית. בספטמבר 2009 הודיעה ההפקה על ליהוק השחקן ג'סי אייזנברג. בסמוך להודעה חשף מארק צוקרברג בריאיון לרשת ABC כי בן-דודו של אייזנברג עבד בפייסבוק, והשניים הקימו אתר ביחד. לאחר כמה ימים פורסם כי ג'סטין טימברלייק ואנדרו גארפילד ישתתפו גם הם בסרט, ובהמשך השנה לוהקו לסרט ברנדה סונג, רוני מארה, ארמי האמר, שלבי יאנג, וג'וש פנס, דקוטה ג'ונסון ומקס מינגלה. בריאיון לעיתון "בולטימור סאן" אמר אייזנברג: "אף על פי שהזדמן לי לשחק בכמה סרטים נפלאים, הדמות הזו (מארק צוקרברג) עושה רושם של חוסר רגישות כה גלוי לעין בכל כך הרבה דרכים, שזה נראה עבורי יותר אמיתי בדרך הטובה ביותר. לא מלהקים אותי בדרך כלל לדמויות חסרות רגישות וזה מרגיש די נוח: זה חדש ומלהיב, כאילו שאתה לא צריך לדאוג לקהל". צילומי הסרט החלו באוקטובר 2009 בקיימברידג', מסצ'וסטס. הסרט צולם כולו באמצעים דיגיטליים, במצלמת "Red One" ברזולוציה של 4K.‏ הצילומים נערכו בשתי המכינות של קיימברידג' - אקדמיית פיליפ ואקדמיית מילטון. סצנות אחדות צולמו בויילוק קולג' שהוסב להיראות כמו הקמפוס של אוניברסיטת הרווארד (האוניברסיטה סרבה כמעט לכל הבקשות לצלם בשטחה מאז 1970, אז צולם שם הסרט "סיפור אהבה" שצילומיו הסבו נזקים פיזיים משמעותיים למקום). הסצנה הראשונה של הסרט צולמה במשך 99 פעמים עד להשלמתה. אף על פי שחלק משמעותי מחציה השני של עלילת הסרט מתרחש בעמק הסיליקון שבאזור מפרץ סן פרנסיסקו בצפון קליפורניה, יוצרי הסרט העדיפו לצלם אותו בפסדינה שבלוס אנג'לס. כרזת הסרט הופצה לראשונה ב-18 ביוני 2010. הקדימון (שיצא בפורמט טיזר) יצא שבוע לאחר מכן. הקדימון המלא יצא ב-17 ביולי ובו נוגנה גרסה לשיר "Creep" של רדיוהד בביצוע מקהלה. קווי המתאר הכלליים של העלילה כוללים עובדות ידועות בציבור. בהם העובדה שמארק פרץ למסדי נתונים, ויצר את Facemash כשהיה שיכור (רוב הדיאלוג בסצנה זו לקוחים מרשומת בלוג שצוקרברג פרסם באותו לילה). כעבור זמן מה נוצר פייסבוק, ולאחר מכן נתבע צוקרברג בידי התאומים וינקלווס על גנבה. האמיתות של שאר פרטי העלילה שנויה במחלוקת. מארק צוקרברג טען כי למעט העובדה שהוא וסברין ומוסקוביץ יצרו את פייסבוק כאשר למדו בהרווארד, הסרט הוא כמעט דמיוני לחלוטין. התסריטאי אהרון סורקין, כמו גם הבמאי דייוויד פינצ 'ר מתעקשים כי הסרט אינו בדיוני וכי הוא מדויק מאוד. חלק מהסרט מבוסס על עדות שנמסרה בתביעות שהגישו התאומים וינקלווס. שון פארקר, שדמותו כנשיא פייסבוק מוצגת בסרט, התייחס לסרט ואמר כי "נהניתי מהסרט 'הרשת החברתית' לאור הצילום היפהפה, ואני מאוד מעריך את הבמאי דייוויד פינצ'ר, אך הסרט עצמו הוא פיקציה אחת גדולה". לדעה זו שותף גם אדוארדו סברין, המייסד השותף של פייסבוק. בראיון עמו טען כי המתואר בסרט אינו נאמן למציאות, ושזוהי "פנטזיה הוליוודית ולא סרט תיעודי". בתחילת הסרט נכללות שתי סצנות שבאות להמחיש לצופה שמארק צוקרברג הוא גאון מחשבים. בראשונה המורה בקורס מערכות הפעלה מציג לכיתה שאלה על מבנהו של תו בקרה מסוים. בכיתה משתררת דממה, וצוקרברג קם לעזוב את הכיתה. המורה פונה אליו בהנחה שנואש מלהבין את השיעור, ובתגובה צוקרברג נותן תשובה מפורטת, שמותירה את המורה והתלמידים נדהמים, וממשיך בדרכו החוצה. בסצנה נוספת, שבה צוקרברג יוצר את אתר FaceMash, הוא מתאר את פעולתו תוך שימוש בשלל מונחים טכניים מעולם התכנות - אפאצ'י, פרל ו-PHP. בהמשך הסרט מוצגת מאניירה של גאון: באמצע שיחת חולין עם חבר, צוקרברג קם ומסתלק במהירות, בלי לומר מילה, מפני שהשיחה העלתה במוחו רעיון שעליו למהר ולממש באתר שלו. אף שהסרט עוסק בצמיחתו של מיזם היי-טק, בלבו נמצאים מאבקים אישיים על יוקרה וכוח. מרכזיותם של מאבקים אלה מוצגת בכרזת הסרט, שבה נאמר: "לא משיגים 500 מיליון חברים מבלי לרכוש כמה אויבים". הסרט נפתח בסצנה שבה מארק צוקרברג וחברתו אריקה אולברייט מקיימים שיחה רוויית מתח בפאב, שבסופה אריקה מסיימת את קשריה עם מארק ואומרת לו: "אתה תמיד תחשוב שבחורות לא רוצות אותך כי אתה חנון, אבל שתדע שהן לא ירצו אותך כי אתה שמוק". מארק נוקם בה בבלוג רווי שנאה. בהמשך הסרט מנסה מארק לחדש את הקשר עם אריקה, אך ללא הצלחה. מאבקים נוספים על יוקרה וכוח הם בין מארק צוקרברג לתאומים וינקלווס, לאדוארדו סברין ולשון פארקר. כל אחד מהם מסולק מדרכו של מארק ברגע שהוא מגלה שאין בו תועלת להגשמת מטרותיו. מדיה וקבצים בנושא הרשת החברתית בוויקישיתוף "הרשת החברתית", במסד הנתונים הקולנועיים IMDb (באנגלית) "הרשת החברתית", באתר נטפליקס "הרשת החברתית", באתר AllMovie (באנגלית) "הרשת החברתית", באתר Rotten Tomatoes (באנגלית) "הרשת החברתית", באתר Box Office Mojo (באנגלית) "הרשת החברתית", באתר Metacritic (באנגלית) "הרשת החברתית", באתר אידיבי "הרשת החברתית", תסריט הסרט באתר Scripts.com (באנגלית) "הרשת החברתית", במסד הנתונים הקולנועיים KinoPoisk (ברוסית) דייוויד קאר, עכבר העיר אונליין, "הרשת החברתית": אמור לי מי חבריך, באתר הארץ, 29 בספטמבר 2010 ערן גפן, שינה לו סטטוס: הספר שהתחיל את המהומה, באתר כלכליסט, 7 באוקטובר 2010 איריס אברמוביץ', מחוברים, באתר ynet, 27 באוקטובר 2010 נועם סטולרמן‏, פינצ'בוק, באתר "רוזבאד", 28 באוקטובר 2010 אבנר שביט‏, סמל סטטוס: על "הרשת החברתית" של דיוויד פינצ'ר, באתר וואלה, 28 באוקטובר 2010 נמרוד דביר, סופר בוק: ביקורת על "הרשת החברתית", באתר nrg‏, 29 באוקטובר 2010 רעיה מורג, איי לייק מארק, באתר הארץ, 7 בינואר 2011 Lovece, Frank. "Friends or Faux?: Truth and fiction collide in 'The Social Network,' about the creation of Facebook", Newsday, September 26, 2010, p. C8. Harris, Mark, "Inventing Facebook", New York, September 17, 2010. "The Social Network (2010)". Box Office Mojo. נבדק ב-13 באוקטובר 2010. {{cite web}}: (עזרה) הסרט "הרשת החברתית" גרף בהקרנת הבכורה 23 מיליון דולר, באתר כלכליסט, 3 באוקטובר 2010 "הסרט 'הרשת החברתית' מגדיר את העשור", באתר נענע10, 27 ספטמבר 2010 Film critics group: 'Social Network' is 2010 pick, Associated Press "הרשת החברתית" המנצח הגדול של גלובוס הזהב, באתר ynet, 17 בינואר 2011 "Facebook Cast Confirmed". September 23, 2009. The Playlist. Retrieved on November 19, 2009. "0/20/2009 Max Minghella, Rooney Mara, Dakota Johnson & More Join David Fincher's 'Social Network'". October 20, 2009. The Playlist. Retrieved on November 19, 2009. "Jesse Eisenberg takes on a darker role as one of the founders of Facebook". November 13, 2009. The Baltimore Sun. Retrieved on November 19, 2009. Fischer, Russ (October 20, 2009). "Casting Notes: Selena Gomez in Teen Rom Com; The Social Network Gets New Kids; The Whistleblower Gets Proven Talent". Film/. Retrieved on October 20, 2009. O'Neill, Justin (2009-10-15). ""The Social Network" Shot on RED – Royal Galactic Cinema". Camerarentalz.com. אורכב מ-המקור ב-2011-08-07. נבדק ב-2010-09-23. "Facebook Movie Shoots on Campus". 2009. Phillips Academy. Retrieved on November 3, 2009. "Major motion picture filmed at Wheelock". October 19, 2009. Wheelock College. Retrieved on March 20, 2010. Nathaniel L. Schwartz, "University, Hollywood Relationship Not Always a 'Love Story'", Harvard Crimson, 21 September 1999. Raup, Jordan (18 ביוני 2010). "David Fincher's The Social Network Poster". The Film Stage. נבדק ב-18 ביוני 2010. {{cite web}}: (עזרה) Warren, Christina (25 ביוני 2010). "EXCLUSIVE: First Teaser For "The Social Network" [VIDEO]". Mashable. נבדק ב-26 ביוני 2010. {{cite web}}: (עזרה) Roberts, Soraya (2010-07-16). "'Social Network' trailer premieres and represents Facebook's CEO, Mark Zuckerberg, as a 'creep'". New York Daily News. New York. נבדק ב-2010-08-21. alexonx (7 באוקטובר 2010). "The social network and Creep sung by Scala & Kolacny Brothers". filmissimo.it. נבדק ב-7 באוקטובר 2010. {{cite web}}: (עזרה) טלי שמיר, לא חבר: למה דווקא מארק צוקרברג ומה הוא עשה כדי שלא יכתבו עליו, באתר כלכליסט, 7 באוקטובר 2010 Tomio, Jay (December 9, 2009)."Rashida Jones in Fincher's The Social Network". BSCreview. Retrieved on February 5, 2010. Nemiroff, Perri (July 8, 2010)."The Social Network's Second Teaser Trailer Makes Its Point Via Status Updates". Shockya. Retrieved on July 9, 2010. טיילר ואחיו קמרון מגלמים שניהם על ידי השחקן ארמי האמר. השחקן ג'וש פנס היה הכפיל של טיילר עם פניו של האמר. איתן אבריאל, שון פרקר, מייסד נאפסטר: "ייצור, הפצה ועריכה של תוכן עברו מבעלי הכוח לידי האיש הממוצע", באתר TheMarker‏, 23 בינואר 2011 אסף לבנון, מייסד פייסבוק אדוארדו סברין: "לא כועס על מארק צוקרברג", וואלה tech,‏ 29 במאי 2012